Publication: Magyar Közlöny
Issue: MK-2007-156 (Year: 2007, Number: 156)
Era: 2004-2010
Section: Az államháztartásról szóló 1992. évi XXXVIII. törvény
Paragraph Index: 1993

4. GAZDASÁGI ESEMÉNYEK ELSZÁMOLÁSA 4.1. Könyvvezetés, beszámolás szabályozása A gazdasági folyamatok nyilvántartását és az errõl szóló beszámoló elkészítését az Egészségügyi Minisztérium fejezeti kezelésû elõirányzatainál – a hatályos jogszabályokon felül – az alábbi szabályozó-rendszerek tartalmazzák: – Számviteli politika = Számlarend = Számlatükör – Gazdálkodási Szabályzat – 9/2005. (EüK. 2006/2.) EüM utasítás, az Állami Népegészségügyi és Tisztiorvosi Szolgálat által kivetett bírságok beszedésének, nyilvántartásának, pénzügyi lebonyolításának, és a bevétel felhasználásának rendjérõl szóló szabályzat 4.2. Számviteli nyilvántartó rendszerek A gazdasági események elszámolása a fejezetnél könyvvezetésre és beszámolásra különíthetõ el. Az évközi folyamatok rögzítése 2006. évben két különbözõ nyilvántartási rendszeren történik. Az elszámolás biztonsága és az ellenõrizhetõség növelése érdekében (az egyéb komfortnövelõ szolgáltatások igénybevételével egyidejûleg) a jelenlegi CompuTrend nyilvántartási rendszer fokozatosan felváltásra kerül az AITIA új informatikai nyilvántartó rendszerével. Elsõ lépcsõben csak a kötelezettség-vállalási és a pénzügyi rendszer, majd késõbb a fõkönyvi nyilvántartási rendszer is cserére kerül. a fõkönyvi rendszerrel szemben támasztott egyik legfontosabb követelmény, hogy képes legyen adatokat szolgáltatni a K–11 beszámoló rendszerhez. A K–11 egy olyan központi beszámolórendszer, mely egységes elvek alapján fogja össze az államháztartás alrendszere alá tartozó költségvetési szervek gazdálkodásának elszámolását. Ez az egységesség és összehasonlíthatóság teszi alkalmassá a rendszert a pénzügyi ellenõrzés végrehajtásában.

Source: https://magyarkozlony.hu/hivatalos-lapok/3fe7bba642a9eaaa958c95490a1a8f9d1c084896/dokumentumok/4d2a9dbb59a063898faf0135caaf34ac9453c87a/letoltes